Forskrift om satsar for utrekning av grunntilskot til private barnehagar i Giske kommune for 2027 - utkast per 26.10.2026

Fastsett av kommunestyret i Giske kommune 26.11.2026 med heimel i lov 17. juni 2005 nr. 64 om barnehagar (barnehagelova) §§ 19 og 19 a og forskrift 23. mars 2026 nr. 454 om finansiering av private barnehagar (finansieringsforskrifta) § 1 og § 27, jf. § 6, .


§ 1. Verkeområde 
Forskrifta fastset satsar for utrekning av grunntilskot til private barnehagar i Giske kommune for tilskotsåret 2027.
Forskrifta gjeld for private ordinære barnehagar i kommunen med rett til tilskot etter barnehagelova § 19 første og andre ledd.

§ 2. Satsar for grunntilskot
Ved utrekning av grunntilskot til ordinære private barnehagar skal følgjande satsar per heiltidsplass leggjast til grunn:
· Barn 0–2 år: 294 186,-
· Barn 3–6 år: 155 463,-

§ 3. Utrekningsgrunnlag og atterhald om endringar
Satsane er rekna ut på grunnlag av siste tilgjengelege kommunerekneskap, rekneskapsåret 2025. For ordinære barnehagar er satsane fastsette med utgangspunkt i kommunen sine ordinære driftsutgifter i tilsvarande kommunale barnehagar, med dei frådrag og påslag som følgjer av barnehagelova § 19 a og finansieringsforskrifta.
Foreldrebetaling i kommunale barnehagar er trekt frå utrekningsgrunnlaget. 
Satsgrunnlaget er pris- og lønsjustert med kommunal deflator.
Kommunen kan justere satsane dersom:
a) Stortinget vedtek endringar i kommunal deflator
b) Stortinget vedtek endringar i maksimalpris for foreldrebetaling
c) kommunen fastset lågare foreldrebetaling enn nasjonal maksimalpris

Justeringar etter første ledd kan gjerast administrativt utan førehandsvarsel, jf. forvaltningslova § 37 fjerde ledd bokstav c. Endra satsar skal kunngjerast og gjerast kjende for private barnehagar utan ugrunna opphald.

§ 4. Dokumentasjon av utrekninga
Utrekninga av satsane skal dokumenterast og gjerast tilgjengeleg på kommunen si nettside.
Dokumentasjonen skal vere utarbeidd i samsvar med gjeldande rettleiing frå KS og Private Barnehagers Landsforbund.

§ 5. Enkeltvedtak om kommunalt tilskot
Denne forskrifta fastset grunnlaget for utrekning av tilskot.
Tilskot til den einskilde private barnehagen skal fastsetjast ved enkeltvedtak, jf. barnehagelova og forvaltningslova.

§ 6. Kunngjering og ikraftsetjing
Forskrifta skal fastsetjast og kunngjerast innan 30. november året før tilskotsåret, jf. overgangsreglar i finansieringsforskrifta § 27.
Forskrifta gjeld frå 01.01.2027 og gjeld for tilskotsåret 2027.


